Document ID: /roh_data/filtered/swiss_laws_in_ROHinterleaved.jsonl.gz/25037

This text was translated from EN into Rumantsch Grischun.

The public prosecutor and courts shall waive prosecution if the federal law so permits, in particular subject to the requirements of Articles 52, 53 and 54 of the Swiss Criminal Code (SCC). Unless it is contrary to the private claimant's overriding interests, they shall also waive prosecution if:a. the offence is of negligible importance in comparison with the other offences with which the accused is charged as regards the expected sentence or measure;b. any additional penalty imposed in combination with the sentence in the final judgment would be negligible;c. an equivalent sentence imposed abroad would have to be taken into account when imposing a sentence for the offence prosecuted. Unless it is contrary to the private claimant's overriding interests, the public prosecutor and courts may waive the prosecution if the offence is already being prosecuted by a foreign authority or the prosecution has been assigned to such an authority. In such cases, they shall issue an order stating that no proceedings are being taking or that the ongoing proceedings have been abandoned. SR 311.0

La procura publica e las dretgiras renunzian a la persecuziun penala, sch’il dretg federal prevesa quai, en spezial sut las premissas dals artitgels 52, 53 e 54 dal Cudesch penal (CP). Sche nagins interess predominants da l’accusader privat na s’opponan a quai, renunzian ellas ultra da quai ad ina persecuziun penala, sche:a. il malfatg n’ha – ultra dals auters malfatgs che vegnan renfatschads a la persuna inculpada – betg ina impurtanza essenziala per fixar il chasti u la mesira ch’è da spetgar;b. in chasti, che stuess vegnir pronunzià supplementarmain ad in chasti ch’è entrà en vigur, è previsiblamain irrelevant;c. i stuess vegnir imputà in chasti ch’è vegnì pronunzià a l’exteriur e che correspunda al chasti ch’è da spetgar per il malfatg persequità. Sche nagins interess predominants da l’accusader privat na s’opponan a quai, pon la procura publica e las dretgiras renunziar a la persecuziun penala, sch’il malfatg vegn gia persequità d’ina autoritad estra u sche la persecuziun vegn delegada ad ina tala. En quests cas disponan ellas che la procedura na vegnia betg averta u ch’ina procedura currenta vegnia messa ad acta. SR 311.0